Verejný obstarávateľ: **Národná banka Slovenska, Imricha Karvaša 1, 813 25 Bratislava**

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) zadávaná prostredníctvom IS JOSEPHINE

VÝZVA NA PREDKLADANIE PONÚK č. 1

v rámci dynamického nákupného systému „**Poskytovanie upratovacích služieb“**

na predmet zákazky:

**„****Upratovacie služby – Vazovova 2“**

Súlad výzvy na predkladanie ponúk so zámerom odborného gestora potvrdzuje

Ing. Albín Kotian

Výkonný riaditeľ, úsek finančného riadenia, informačných technológií a prevádzkových činností

Ing. Boris Mísař

Riaditeľ, odbor technických služieb

Jozef Korčičiak

Vedúci, oddelenie správy a prevádzky

Súlad výzvy na predkladanie ponúk so zákonom o verejnom obstarávaní potvrdzuje

Mgr. Tomáš Lepieš

Riaditeľ, odbor hospodárskych služieb

JUDr. Zuzana Jánošová

Vedúca, oddelenie centrálneho obstarávania

JUDr. Bibiana Petríková

Právny expert pre obstarávanie, oddelenie centrálneho obstarávania

Ing. Anna Zubeková

Hlavný metodik, oddelenie centrálneho obstarávania

V Bratislave dňa 08.08.2024

**OBSAH**

1. Identifikácia verejného obstarávateľa
2. Identifikácia DNS
3. Predmet zákazky
4. Predpokladaná hodnota zákazky
5. Lehota na predkladanie ponúk
6. Otváranie ponúk
7. Komunikácia a doručovanie
8. Vysvetľovanie
9. Obhliadka miesta poskytnutia predmetu zákazky
10. Predloženie ponuky
11. Obsah ponuky
12. Doplnenie, zmena a odvolanie ponuky
13. Náklady na ponuku
14. Variantné riešenie
15. Vyhodnotenie ponúk
16. Kritériá na vyhodnotenie ponúk a pravidlá ich uplatnenia
17. Informácia o výsledku vyhodnotenia ponúk a uzavretie zmluvy

**PRÍLOHY:**

Príloha č. 1 – Opis predmetu zákazky

Príloha č. 2 –Návrh kritérií na vyhodnotenie ponúk

Príloha č. 3 – Zmluva na poskytovanie upratovacích a čistiacich služieb č. C-NBS1-000-099-547

1. **Identifikácia verejného obstarávateľa**

Názov: Národná banka Slovenska

Sídlo: I. Karvaša 1, 813 25 Bratislava, Slovenská republika

IČO: 30844789

Internetová adresa (URL): [www.nbs.sk](http://www.nbs.sk)

Kontaktná osoba: Ing. Anna Zubeková

Kontaktná adresa: I. Karvaša 1, 813 25 Bratislava, Slovenská republika

Telefón: +421 2 5787 1215, +421 918 720 359

E-mail: anna.zubekova@nbs.sk

Profil verejného obstarávateľa: <https://www.uvo.gov.sk/profily/-/profil/pdetail/8643>

1. **Identifikácia dns**
   1. Výzva na predkladanie ponúk č. 1 s názvom zákazky „Upratovacie služby – Vazovova 2“ (ďalej len „výzva č. 1“) sa zadáva v rámci dynamického nákupného systému (ďalej aj ako „DNS“) s názvom „Poskytovanie upratovacích služieb**“,** vyhláseného Národnou bankou Slovenska. Kompletné informácie o predmetnej výzve a DNS sú dostupné na tejto webovej adrese:
   2. https://josephine.proebiz.com/sk/tender/58791/summary

1. **Predmet zákazky**
   1. Predmetom výzvy č. 1 zadávanej v zriadenom DNS je poskytovanie upratovacích a čistiacich služieb vnútorných a vonkajších priestorov objektu verejného obstarávateľa – Národná banka Slovenska, Vazovova 2, Bratislava. Podrobný opis predmetu zákazky je uvedený v prílohe č. 1 tejto výzvy na predkladanie ponúk.
   2. Druh zákazky: služby.
   3. Označenie CPV kódov:

Hlavný predmet:

**90900000-6 Čistiace a sanitárne služby**

Doplňujúci predmet:

90910000-9 Upratovacie služby

90911200-8 Čistenie (upratovanie) budov

90911300-9 Umývanie okien

90919100-3 Čistenie kancelárskych zariadení

90919200-4 Čistenie (upratovanie) kancelárií

90920000-2 Sanitárne služby v zariadeniach

1. **Predpokladaná hodnota zákazky**

Predpokladaná hodnota zákazky: 233.162,48 EUR bez DPH.

1. **Lehota na predkladanie ponúk** 
   1. Ponuky musia byť doručené do 20.08.2024 do 12.00 h.
   2. Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.
2. **Otváranie ponúk** 
   1. Otváranie ponúk sa uskutoční dňa 20.08.2024 o 14.00 h. V súlade s § 61 ods. 4 zákona o verejnom obstarávaní je otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom zápisnicu z otvárania ponúk.
3. **Komunikácia a doručovanie** 
   1. Komunikácia medzi verejným obstarávateľom a záujemcom/uchádzačom sa uskutočňuje v slovenskom alebo v českom jazyku výhradne prostredníctvom informačného systému JOSEPHINE, prevádzkovaného na elektronickej adrese: <https://josephine.proebiz.com>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
   2. Na bezproblémové používanie systému JOSEPHINE je potrebné používať jeden z podporovaných internetových prehliadačov:

Mozilla Firefox verzia 13.0 a vyššia verzia,

Google Chrome v aktuálnej verzii alebo

Microsoft Edge v aktuálnej verzii.

* 1. Pravidlá pre doručovanie: zásielka, správa sa považuje za doručenú, ak jej adresát bude mať objektívnu možnosť oboznámiť sa s jej obsahom, to znamená ihneď ako sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

1. **Vysvetľovanie** 
   1. V prípade nejasností alebo potreby vysvetlenia informácií potrebných na vypracovanie ponuky uvedených vo výzve na predkladanie ponúk, súťažných podkladoch, v inej sprievodnej dokumentácii alebo iných dokumentoch poskytnutých verejným obstarávateľom v lehote na predkladanie ponúk, môže zaradený záujemca požiadať o vysvetlenie na adrese:

https://josephine.proebiz.com/sk/tender/58791/summary

* 1. Vysvetlenie informácií uvedených vo výzve na predkladanie ponúk alebo v inej sprievodnej dokumentácii verejný obstarávateľ bezodkladne oznámi všetkým záujemcom prostredníctvom komunikačného rozhrania systému JOSEPHINE, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
  2. V prípade potreby môže verejný obstarávateľ doplniť/upraviť informácie uvedené v tejto výzve. V takom prípade o tom bude informovať všetkých záujemcov zaradených do DNS.

1. **OBHLIADKA MIESTA POSKYTNUTIA PREDMETU ZÁKAZKY** 
   1. V prípade záujmu je možné vykonať obhliadku miesta poskytnutia predmetu zákazky, aby si záujemcovia sami overili a získali potrebné informácie nevyhnutné pre prípravu a spracovanie ponuky a podpísanie zmluvy. Výdavky spojené s obhliadkou miesta realizácie zákazky idú na ťarchu záujemcu.
   2. Obhliadka miesta realizácie zákazky sa uskutoční v dňoch 14.08.2024 a 15.08.2024, presný čas obhliadky je potrebné si dohodnúť s kontaktnou osobou:

Marcela Mrvová, tel. číslo + 421 257871207, e-mail: marcela.mrvova@nbs.sk

* 1. Verejný obstarávateľ upozorňuje, že ak sa obhliadky zúčastnia namiesto štatutárnych zástupcov záujemcov nimi splnomocnené resp. poverené osoby, tieto osoby sa musia preukázať platným splnomocnením resp. poverením od záujemcu.

1. **Zábezpeka**
   1. Verejný obstarávateľ v zmysle § 46 zákona o verejnom obstarávaní požaduje od uchádzačov zabezpečenie viazanosti ich ponuky zábezpekou**. Verejný obstarávateľ vyžaduje** **zloženie zábezpeky vo výške 7 000,- eur (slovom: sedemtisíc eur).**

Všetky náklady súvisiace so spôsobom zloženia a vrátenia zábezpeky znáša uchádzač.

* 1. Spôsob zloženia zábezpeky
     1. poskytnutím bankovej záruky,
     2. poistením záruky,
     3. zložením finančných prostriedkov na účet verejného obstarávateľa v banke alebo v pobočke zahraničnej banky.
  2. Spôsob zloženia zábezpeky si vyberie uchádzač.
  3. Podmienky zloženia zábezpeky
     1. **Banková záruka.**

Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“). Záručná listina vyhotovená v cudzom jazyku musí byť predložená v pôvodnom jazyku a súčasne úradne preložená do slovenského jazyka. Zo záručnej listiny vystavenej bankou musí vyplývať, že je nepodmienená a že banka na prvé písomné požiadanie verejného obstarávateľa uspokojí verejného obstarávateľa za uchádzača v prípade prepadnutia zábezpeky ponuky uchádzača v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu 10.1 týchto súťažných podkladov. Banka sa zaväzuje zaplatiť vzniknutú pohľadávku do 3 pracovných dní po doručení výzvy verejného obstarávateľa na zaplatenie, na účet verejného obstarávateľa. Banková záruka vzniká písomným vyhlásením banky v záručnej listine. Platnosť bankovej záruky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti bankovej záruky uchádzačovi písomne oznámi takéto predĺženie lehoty viazanosti ponúk. V prípade predĺženia lehoty viazanosti ponúk doručí uchádzač predĺženú bankovú záruku verejnému obstarávateľovi do piatich dní od prijatia písomného oznámenia verejného obstarávateľa o predĺžení lehoty viazanosti ponúk.

* + 1. Banková záruka zanikne
       1. plnením banky v rozsahu, v akom banka za uchádzača poskytla plnenie v prospech verejného obstarávateľa,
       2. odvolaním bankovej záruky na základe písomnej žiadosti verejného obstarávateľa,
       3. uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.
    2. Poistenie záruky

Uchádzač predloží verejnému obstarávateľovi poistný certifikát vystavený poisťovňou, ktorý predstavuje doklad o poistení záruky, t. j. poistnú zmluvu (ďalej iba „poistná zmluva“) uzavretú medzi poistníkom (uchádzačom) a poisťovateľom (poisťovňou), z ktorého vyplýva, že uchádzač je poistník, verejný obstarávateľ je oprávnenou osobou, ktorá má právo na poistné plnenie. Poistná zmluva vyhotovená v cudzom jazyku musí byť predložená v pôvodnom jazyku a súčasne úradne preložená do slovenského jazyka. Predmetom poistného plnenia je záruka ponuky na predmet zákazky s názvom **Upratovacie služby – Vazovova 2** s minimálnou výškou poistného plnenia podľa bodu 10.1 týchto súťažných podkladov.

Z poistného certifikátu musí vyplývať, že

* poistné plnenie v dôsledku poistnej udalosti bude minimálne vo výške zábezpeky určenej   
  v bode 10.1 týchto súťažných podkladov,
* poistenie vznikne najneskôr posledným dňom lehoty na predkladanie ponúk,
* nárok na poistné plnenie vznikne verejnému obstarávateľovi, ak nastane jedna zo skutočností podľa bodu 10.6 týchto súťažných podkladov,
* poisťovňa sa zaväzuje zaplatiť vzniknutú pohľadávku do 3 dní po doručení výzvy verejného obstarávateľa na zaplatenie, na účet verejného obstarávateľa,
* platnosť poistenia záruky, t. j. poistná doba končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti poistenia záruky uchádzačovi písomne oznámi takéto predĺženie lehoty viazanosti ponúk.   
  V prípade predĺženia lehoty viazanosti ponúk doručí uchádzač predĺženú poistnú záruku verejnému obstarávateľovi do piatich dní od prijatia písomného oznámenia verejného obstarávateľa o predĺžení lehoty viazanosti ponúk.
  + 1. Doklad o bankovej záruke alebo o poistení záruky musí byť predložený v ponuke uchádzača. **Uchádzač originál dokladu o bankovej záruke alebo o poistení záruky predkladá (okrem skenu v odporúčacom komunikačnom formáte „PDF“ v systéme JOSEPHINE) aj v listinnej podobe prostredníctvom pošty alebo iného doručovateľa v lehote na predkladanie ponúk na adresu verejného obstarávateľa. Uchádzač vloží originál bankovej záruky alebo poistenia záruky do samostatnej nepriehľadnej obálky, ktorá musí byť uzatvorená a označená heslom súťaže „Upratovacie služby – Vazovova 2“ a s poznámkou „NEOTVÁRAŤ“.** Verejný obstarávateľ umožňuje uchádzačovi predložiť elektronickú verziu bankovej záruky alebo o poistení záruky podpísanú kvalifikovaným elektronickým podpisom. V takomto prípade musia byť súčasťou elektronickej verzie ponuky a nie je potrebné doklad o bankovej záruke alebo o poistení záruky v listinnej podobe doručovať na adresu verejného obstarávateľa**.**
    2. **Zloženie finančných prostriedkov na bezúročný bankový účet verejného obstarávateľa**
       1. **finančné prostriedky v eurách zo Slovenskej republiky** musia byť zložené na bezúročný účet verejného obstarávateľa vedený v Národnej banke Slovenska (účet nie je úročený):

IBAN: SK07 0720 0000 0000 0000 1919

BIC: NBSBSKBX

Variabilný symbol: IČO uchádzača

Účel platby: NBS1-000-101-272

* + - 1. **finančné prostriedky v eurách zo zahraničia** musia byť zložené na bezúročný účet verejného obstarávateľa vedený v Národnej banke Slovenska (účet nie je úročený):

IBAN: SK60 0720 0000 0000 0000 2129

BIC: NBSBSKBX

Variabilný symbol: IČO uchádzača

Účel platby: NBS1-000-101-272

* + - 1. V prípade využitia tohto inštitútu zábezpeky, finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.
  1. V prípade nezloženia zábezpeky podľa určených podmienok verejného obstarávateľa bude uchádzač   
     z procesu tohto verejného obstarávania v zmysle § 53 ods. 4 písm. a) zákona o verejnom obstarávaní vylúčený.
  2. Zábezpeka prepadne v prospech verejného obstarávateľa, ak uchádzač v lehote viazanosti ponúk
     1. odstúpi od svojej ponuky v lehote viazanosti ponúk alebo
     2. neposkytne súčinnosť alebo odmietne uzavrieť zmluvu podľa zákona o verejnom obstarávaní.
  3. Verejný obstarávateľ uvoľní alebo vráti uchádzačovi zábezpeku do siedmich dní odo dňa
     1. uplynutia lehoty viazanosti ponúk,
     2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo
     3. uzavretia zmluvy.

1. **Predloženie ponuky**
   1. Ponuku môžu predkladať len záujemcovia zaradení do predmetného DNS.
   2. **Zaradený záujemca do DNS môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v tejto výzve na predkladanie ponúk v súlade s § 49 ods. 1 písm. a) zákona o verejnom obstarávaní.**
   3. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.
   4. Autentifikovaný zaradený záujemca si po prihlásení do systému JOSEPHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.
   5. Zaradeným záujemcom navrhovaná celková cena za predmet zákazky musí byť uvedená na dve desatinné miesta v eurách bez DPH a vložená do systému JOSEPHINE. V predloženej ponuke musia byť doklady a dokumenty tvoriace obsah ponuky k termínu predloženia ponuky platné a aktuálne.
2. **Obsah ponuky**

Ponuka musí obsahovať:

* Ponukovú cenu uchádzača, t.j. vyplnený návrh na plnenie kritérií na vyhodnotenie ponúk, vypracovaný podľa prílohy č. 2 tejto výzvy na predkladanie ponúk, podpísaný štatutárnym zástupcom uchádzača resp. ním poverenou/splnomocnenou osobou.
* Vyplnené obchodné podmienky, t. j. návrh zmluvy spolu s prílohami, ktorý tvorí prílohu č. 3 tejto výzvy na predkladanie ponúk, podpísané uchádzačom, jeho štatutárnym orgánom, alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Návrh zmluvy uchádzač predloží v editovateľnom formáte .doc alebo .docx.
* Plnomocenstvo pre prípadne poverenú/splnomocnenú osobu na potrebné úkony v uvedenom predmete zákazky podpísané štatutárnym zástupcom uchádzača.
* Doklad o zložení zábezpeky v súlade s bodom 10 tejto výzvy.

1. **Doplnenie, zmena a odvolanie ponuky**
   1. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
   2. Doplnenie, zmenu alebo výmenu ponuky je možné vykonať späť vzatím pôvodnej ponuky. Uchádzač pri späť vzatí ponuky postupuje obdobne ako pri vložení pôvodnej ponuky (kliknutím na tlačidlo „Stiahnuť ponuku“ a predložením novej ponuky).
   3. Doplnenú, zmenenú alebo inak upravenú ponuku je potrebné predložiť v lehote na predkladanie ponúk.
2. **Náklady na ponuku**

Všetky náklady spojené s vypracovaním a predložením ponuky sú výlučne výdavkami záujemcu/uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

1. **Variantné riešenie**
   1. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.
   2. Ak súčasťou ponuky bude aj variantné riešenie, variantné riešenie nebude zaradené do vyhodnocovania ponúk a bude sa naň hľadieť, akoby nebolo predložené.
2. **Vyhodnotenie ponúk**
   1. Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 zákona o verejnom obstarávaní.
   2. Verejný obstarávateľ rozhodol, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk, pričom postupuje primerane podľa § 55 ods. 1 zákona o verejnom obstarávaní.
3. **Kritériá na vyhodnotenie ponúk a pravidlá ich uplatnenia** 
   1. Pri vyhodnotení ponúk bude verejný obstarávateľ postupovať v súlade s § 44 ods. 3 písm. c) zákona o verejnom obstarávaní, tzn. že ponuky uchádzačov sa budú vyhodnocovať na základe najnižšej ceny.
   2. Ponuky uchádzačov budú vyhodnotené na základe kritéria**: Celková cena za predmet zákazky v eurách bez DPH.**
   3. Uchádzač uvedie svoj návrh na plnenie kritéria na vyhodnotenie ponúk podľa vzoru uvedeného v prílohe č. 2 tejto výzvy na predkladanie ponúk.
   4. Na prvom mieste sa umiestni uchádzač, ktorého celková cena za predmet zákazky v eurách bez DPH bude najnižšia. Poradie ostatných uchádzačov sa stanoví vzostupne podľa ich celkových cien za predmet zákazky.
   5. Návrh na plnenie kritérií musí byť podpísaný štatutárnym zástupcom uchádzača a priložený k ponuke.
   6. Nevybratie uchádzača verejným obstarávateľom nevytvára nárok na uplatnenie náhrady škody zo strany uchádzača.
4. **Informácia o výsledku vyhodnotenia ponúk a uzavretie zmluvy** 
   1. Verejný obstarávateľ zašle v súlade s § 55 zákona o verejnom obstarávaní informáciu o výsledku vyhodnotenia ponúk.
   2. Verejný obstarávateľ vyžaduje preukázanie splnenia podmienky účasti podľa § 32 ods. 1 písm. a) v spojení s ods. 7 a 8 zákona o verejnom obstarávaní od uchádzača, ktorý bol vyhodnotený ako úspešný, a to v rámci súčinnosti pred podpisom zmluvy v súlade s ust. § 60 ods. 15 a 16 zákona o verejnom obstarávaní. Splnenie podmienky účasti podľa predchádzajúcej vety preukazuje uchádzač, ktorý bol vyhodnotený ako úspešný predložením čestného vyhlásenia.
   3. Výsledkom verejného obstarávania tejto zákazky bude uzavretie Zmluvy na poskytovanie upratovacích a čistiacich služieb č. C-NBS1-000-099-547, ktorá tvorí prílohu č. 3 tejto výzvy.
   4. Verejný obstarávateľ pristúpi k uzavretiu zmluvy podľa § 56 zákona o verejnom obstarávaní. Verejný obstarávateľ vyzve uchádzača na poskytnutie súčinnosti k podpisu zmluvy.